**poem**

*Mariana Fulger*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stau în fața ta cum un gând

care te privește și nu mai știe unde plecase

cum un tei care te-a așteptat

să poposești o clipă să visezi

cum o dimineață despre care nu știi ce îți aduce

dar speri să fie pace și fericire

cum un tovarăș pentru eternitate

care te știe bine stau în fața ta

cum un nor care-ți sărută tâmpla

și picură ușor unde ești tu

nu contează că în rest nu plouă!...

stau în fața ta cum la început

și totuși în fiecare clipă

cu mai multă dragoste

stau suflet pe margine de clipă

cum pe marginea unui râu

și privindu-te scriu poem de dragoste

lângă sufletul tău drag etern

\_

Copyright Mariana Fulger